ນາຍ KASABຕ້ອງໂທດປະຫານຊີວິດໃນການ ຄາຕະກຳແລະການເຮັດສົງຄາມຕໍ່ຕ້ານອິນເດຍ
ນາຍ KASABຕ້ອງໂທດປະຫານຊີວິດມືປືນພຽງຄົນດຽວທີ່ເຈົ້າໜ້າທີ່ຈັບເປັນໄດ້ ໃນລະຫວ່າງການໂຈມຕີໂຮງ​ແຮມ​ໃນ​ມູມບາຍ ທີ່ເຮັດໃຫ້ມີຜູ້ເສຍຊີວິດ 166 ຄົນ
ຜູ້ພິພາກສາຄົນນຶ່ງຂອງອິນເດຍ ໄດ້ຕັດສິນໂທດປະຫານຊີວິດຜູ້ຊາຍຊາວ ປາກິດສະຖານ ຍ້ອນບົດບາດຂອງຜູ້ກ່ຽວໃນການໂຈມຕີຂອງພວກກໍ່ການ ຮ້າຍທີ່ເມືອງມູມໄບໃນເດືອນພະຈິກປີ 2008 ນັ້ນ ໃນວັນພະຫັດມື້ນີ້ ຜູ້ພິພາກສາ M L TAHALIYANI ໄດ້ຕັດສິນໂທດ ປະຫານຊີວິດ ນາຍ MOHAMMED AJMAL KASAB ມືປືນພຽງຄົນດຽວ ທີ່ເຈົ້າໜ້າທີ່ຈັບເປັນໄດ້ ໃນລະຫວ່າງການໂຈມຕີ ເປັນເວລາ3 ມື້ ຕໍ່ໂຮງແຮມ ໃນມູມບາຍທີ່ເຮັດໃຫ້ມີຜູ້ເສຍຊີວິດ 166 ຄົນ ການຕັດສິນໂທດທີ່ວ່ານີ້ແມ່ນໃນຄວາມຜິດ 4 ກະທົງຮວມທັງການຄາຕະກຳ ແລະການເຮັດສົງຄາມຕໍ່ຕ້ານອິນເດຍ ໃນມື້ວັນຈັນແລ້ວ ນາຍ KASAB ຖືກພົບເຫັນວ່າມີຄວາມຜິດໃນເກືອບທັງໝົດ 86 ຂໍ້ຫາ ທີ່ລາວໄດ້ຖືກຟ້ອງ ໂທດປະຫານຊີວິດດ້ວຍການແຂວນຄໍຢູ່ອິນເດຍຈະຕ້ອງໄດ້ຮັບການເຫັນພ້ອມ ຈາກສານສູງເສຍກ່ອນ ພວກນັກຊ່ຽວຊານກ່າວວ່າ ມີທ່າທາງວ່າຂັ້ນຕອນ ໃນການຂໍອຸທອນທີ່ໃຊ້ເວລາຍືດຍາວນັ້ນຈະມີຂຶ້ນ ນາຍ KASAB ອາຍຸ 22 ປີ ແມ່ນນຶ່ງໃນມືປືນຈຳນວນ 10 ຄົນທີ່ເດີນທາງໄປເຖິງ ນະຄອນມູມໄບໂດຍທາງທະເລແລະໄດ້ທຳການໂຈມຕີສະຖານີລົດໄຟ ໂຮງແຮມ 5 ດາວ 2 ບ່ອນ ຮ້ານອາຫານແຫ່ງນຶ່ງແລະສູນກາງຊາວຢິວ